Spoštovani gospod predsednik države Borut Pahor, spoštovani gospod predsednik vlade dr. Miro Cerar
Moje novo odprto pismo naslovljeno na vaju, kot najvišja predstavnika države, se ponovno dotika neuspešne politike Slovenije pri reševanju romske problematike. K temu me je vzpodbudil dogodek v najbolj urejenem romskem getu v Novemu mestu, Šmihel, katerega so v preteklosti hodili obiskovati tudi vidni predstavniki politike. Tu se je v petek, 29.7.2016 zgodil uboj katerega je zagrešil 18 letni pripadnik romske skupnosti.  V Regijski civilni iniciativi za reševanje romske problematike (RCI) že leta neuspešno opozarjamo na neučinkovit pristop s strani države do reševanja romske problematike. O enakih vzrokih na katere mi že leta opozarjamo je tokrat spregovoril Bojan Tudija, eden od vidnejših predstavnikov romske skupnosti, tudi občinski svetnik. O tem si lahko preberete:

http://www.dolenjskilist.si/2016/08/01/159897/novice/kronika/FOTO_Druzina_ustreljenega_Rudija_se_ne_bo_mascevala/
To je že drugi uboj pripadnika romske skupnosti v dobra pol leta. Decembra 2015 je pripadnik romske skupnosti iz maščevanja na bencinski črpalki namerno povozil moškega, ki je za posledicami umrl.  http://www.dolenjskilist.si/2015/12/16/146693/novice/kronika/34_letnik_moskega_z_avtom_stisnil_ob_zid_ta_v_bolnisnici_umrl/
Dejstvo je, da je dosedanje reševanje romske problematike v celoti neuspešno. Kljub desetletjem izobraževanja Romov je njihova izobrazbena raven zelo nizka. Nezaposlenost skoraj 100 %. V glavnem so vsi prejemniki socialnih podpor. Mladi vse bolj predrzni na kar opozarja tudi Bojan Tudija. Otroci v takšnih družinah ne morejo zrasti v pozitivne državljane:
http://www.dolenjskilist.si/2016/08/04/160009/novice/kronika/Ukradeno_placali_a_vseeno_obsojeni/
Da pa se na nek način do reševanja romske problematike pristopa skoraj zločinsko dokazuje tudi primer zloglasnega romskega geta Žabjak. Smetišče na tem področju se je zaprlo zaradi izgradnje romskega naselja. Povejte mi, če poznate še kak primer v svetu, da se je kje na samem smetišču ali poleg njega zgradilo stanovanjsko naselje. Da je pri tem vprašanju nekaj hudo narobe dokazuje tudi molk tako Občine Novo mesto kot Komunale Novo mesto. Od okoljevarstvene organizacije ROVO so prejeli prošnjo za vpogled v sanacijski program smetišča v Žabjaku leta 1986. Do danes niso prijeli še nikakršnega odgovora zato so se obrnili tudi na RCI za določene informacije. Po pripovedovanju starejših krajanov se je v tem smetišču odlagalo marsikaj in temu primerni so bili tudi izcedki, ki so se iztekali v bližnji potok, ki je bil zaradi tega večkrat močno obarvan. Takratna politika je zaradi nezmožnosti preselitve Romov na drugo lokacijo odlagališče nevarnih odpadkov raje zamolčala. Glede na številčnost današnjih Romov na tem področju pa se bo ta zgodba verjetno ponovila in se bo realne podatke raje prikrilo.
Vladna komisija za zaščito romske skupnosti nima, po našem mnenju, nikakršnih pozitivnih rezultatov, razen precejšnje porabe proračunskih sredstev.  Če bi želeli pozitivne rezultate bi morala biti komisija drugače sestavljena, s točno določenimi načrti in cilji in temeljitim spremljanjem rezultatov. Temelj bi moral biti zaposlitev in s tem preživljenje sebe in družine z lastnim delom. Tudi tu imajo lahko pozitivno diskriminacijo, pravico do dela, da sem jim vcepijo delovne navade. 

Zavedam se, da je romska problematika rešljiva zgolj na dolgi rok in se je politika zaradi tega izogiba saj v času njenega mandata ni rešljiva. Zaradi tega so težave čedalje hujše, razkorak med romskim in civilnim prebivalstvo vse večji. Lep dokaz je primer iz Ambrusa, ko se je pol Slovenije dvigovalo, ker niso želeli sprejeti Strojanov. Kaj pa je nastalo iz njihove nastanitve v Rojah pa je ponovno dokaz neučinkovite politike države do romske problematike. 
Pred časom sem v enem od odprtih pisem postavil vprašanje, če bodo potrebne smrtne žrtve do drugačnega pristopa. Tokrat zastavljam vprašanje: KOLIKO SMRTNIH ŽRTEV BOSTE ŠE DOPUSTILI, DA BOSTE UKREPALI?  Zaradi vseh naštetih razlogov si, kot prizadet državljan, zaradi takšnega pristopa politike do reševanja romske problematike upam zahtevati, da temeljito proučite zadevo in sprejmete ukrepe, ki bodo postopoma prinesli pozitivne rezultate 

